Verbruikersake: Hierdie selfoonregulasies beskerm jou(Foto: Pixabay/Pexels) Verbruikers weet dikwels nie waarheen om te gaan met hul selfoonklagtes nie wanneer hulle dae en selfs weke lank probeer om hul klagtes op te los. Wanneer ŉ mens kyk na hoeveel miljoene selfone in omloop is, is dit logies dat daar klagtes gaan wees, maar dan moet jy ten minste jou klagtes kan oplos sonder dat dit jou teen die mure uitdryf. Ina Opperman verduidelik hoe die eindgebruiker- en intekenaarregulasies wat deur die Onafhanklike Kommunikasie-owerheid (Okasa) ingestel is, jou beskerm en waar en hoe om te kla. Selfoondienste val onder die gesag van die Onafhanklike Kommunikasie-owerheid van Suid-Afrika (Okasa), wat in Julie 2015 ŉ werksooreenkoms met die Nasionale Verbruikerskommissie gesluit het om telekommunikasie‑ en uitsaaiklagtes op te los. Okasa het ingevolge die Wet op Elektroniese Kommunikasie regulasies opgestel om: Wanneer jy ŉ selfoonkontrak sluit, moet die verkoopsagent jou inlig oor: Die diensverskaffer moet gereeld al sy takke besoek om te kyk dat personeel aan die regulasies voldoen en aan Okasa rapporteer hoe suksesvol dit is en wat gedoen word om seker te maak almal voldoen daaraan. Diensverskaffers moet ŉ weergawe van die regulasies ontwikkel in gewone taal en dit op sy webwerf en by al sy takke beskikbaar stel. Aangesien selfoondienste onder die gesag van Okasa val, moet Okasa klagtes hanteer. Okasa het in Julie 2015 ŉ werksooreenkoms met die Nasionale Verbruikerskommissie gesluit om telekommunikasie‑ en uitsaaiklagtes op te los. Volgens Okasa moet verbruikers eers by hul diensverskaffers kla voordat hulle by Okasa kan kla. Indien die klagte nie opgelos word nie, moet die verbruiker eis dat die klagte deur die hoof van die klagtesentrum hanteer word. As die klagte steeds nie opgelos word nie, moet dit na die betrokke bestuurder verwys word, dan na dié bestuurder se hoof en dan na sy hoof, totdat al die vlakke van senioriteit uitgeput is. Eers dan kan verbruikers by Okasa kla. Verbruikers moet in hul klagtes aan Okasa die verwysingsnommer wat hulle by die diensverskaffers gekry het, of die name van die mense wat hul klagtes probeer oplos het, aandui, saam met die datums wanneer hulle met die verskillende bestuurders in aanraking was het. Klagtes by Okasa kan per pos, faks, e-pos of telefonies aangemeld word. Verbruikers kan ook persoonlik ŉ Okasa-kantoor besoek om ŉ klagte op skrif in te dien. Verbruikers kry ŉ erkenning van die ontvangs van hul klagtes binne twee dae, wat ŉ verwysingsnommer en die naam van die beampte wat die klagte hanteer, insluit, sodat verbruikers maklik kan nagaan wat met hul klagtes gebeur. Bel Okasa by 011 566 3000 om te kla of stuur e-pos aan [email protected]. Besoek hul kantore in Sandton (Blok A, B, C en D, Pinmill Farm, Katherinestraat 164), Durban (13de vloer, Weststraat 303, Delta Towers), Port Elizabeth (1ste verdieping, Fairview Office Park, Ringpad 66, Green Acres), Bloemfontein (hoek van Koller- en Lombardstraat, Hilton) en Kaapstad (Grondvloer, Knowledge Park III, Heronlaan, Century City). Die ombudsman vir verbruikersgoedere en dienste hanteer ook klagtes oor selfoonrekeninge. Die telefoonnommer is 0860 000 272 of stuur ŉ e-pos aan [email protected] of ŉ faks na 086 206 1999. Aanlyn klagtes kan ingedien word op die webtuiste by www.cgso.org.za. Verbruikers moet ook eers by die selfoondiensverskaffer kla voordat hulle by die ombudsman om hulp kan aanklop.